**Ministru kabineta rīkojumu projektu**

**“Par Latvijas Universitātes Nekustamo īpašumu attīstības plānu 2018.-2023.gadam”, “Grozījums Ministru kabineta 2014.gada 23.jūlija rīkojumā Nr.369 “Par valsts nekustamo īpašumu nodošanu Latvijas Universitātes īpašumā”” un “Grozījums Ministru kabineta 2017.gada 3.aprīļa rīkojumā Nr.164 “Par Rīgas Pedagoģijas un izglītības vadības akadēmijas likvidāciju”” sākotnējās ietekmes novērtējuma ziņojums (anotācija)**

|  |  |
| --- | --- |
| **Tiesību akta projekta anotācijas kopsavilkums** | |
| Mērķis, risinājums un projekta spēkā stāšanās laiks (500 zīmes bez atstarpēm) | Rīkojuma projekta mērķis ir apstiprināt Latvijas Universitātes Nekustamo īpašumu attīstības plānā 2018.-2023.gadam noteikto rīcību ar nekustamo īpašumu, ko augstskolai bez atlīdzības nodevusi valsts, atļaut pārdot izsolē rīkojuma projekta pielikumā norādītos nekustamos īpašumus, noteikt Latvijas Universitāti kā atbildīgo institūciju par rīkojuma projekta pielikumā minēto nekustamo īpašumu novērtēšanas un atsavināšanas organizēšanu, kā arī uzdot Izglītības un zinātnes ministrijai sagatavot Ministru kabineta rīkojuma projektu, nosakot, kādā apjomā attiecīgie valsts budžetā ieskaitītie līdzekļi tiek novirzīti Latvijas Universitātes Akadēmiskā centra Rakstu mājas Torņakalnā, Rīgā, būvniecības aizdevuma atmaksai.Rīkojuma projekts stāsies spēkā ar tā parakstīšanas brīdi. |

|  |  |  |
| --- | --- | --- |
| **I. Tiesību akta projekta izstrādes nepieciešamība** | | |
| 1. | Pamatojums | Augstskolu likuma 76.1 panta trešā daļa, Publiskas personas mantas atsavināšanas likuma 5.panta piektā daļa un 42.panta 2.4 daļa. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Lai Latvijas Universitāte (turpmāk – LU) varētu sekmīgi pildīt valsts uzdoto funkciju, nodrošinot tautsaimniecības attīstībai un darba tirgus vajadzībām atbilstošu starptautiski konkurētspējīgu augstāko izglītību un zinātnisko pētniecību, LU saskaņā ar Saeimas un Ministru kabineta līmenī apstiprināto virzību uz augstākās izglītības un zinātnes vienotībā balstīta, mūsdienīga studiju un pētniecības procesa nodrošināšanu, atbilstoši Ministru kabineta 2018.gada 10.aprīļa noteikumiem Nr.208 “Valsts augstskolu nekustamā īpašuma attīstības plāna sagatavošanas un valsts augstskolas bez atlīdzības nodotā valsts nekustamā īpašuma atsavināšanas kārtība” (turpmāk – MK noteikumi Nr.208), ir izstrādājusi Latvijas Universitātes Nekustamo īpašumu attīstības plānu 2018.-2023.gadam (turpmāk – NĪ plāns).  NĪ plānā ir noteikta rīcība ar LU nekustamo īpašumu objektiem, īstenojot virzību uz LU pamatdarbībai nepieciešamo infrastruktūras izveidi un resursu koncentrāciju vienotā mūsdienīgā akadēmiskā centrā, nodrošinot valsts uzdoto augstākās izglītības un zinātnes pētniecības funkcijas īstenošanu, rīkojoties ar nekustamo īpašumu LU Satversmē noteikto mērķu ietvarā, Augstskolu likuma un Publiskas personas mantas atsavināšanas likuma noteiktajā kārtībā.  LU ir tiesības un pienākums rīkoties ar savu īpašumu tās Satversmē norādīto mērķu sasniegšanai. LU valdījumā vai lietošanā nodotā valsts vai pašvaldību īpašuma apsaimniekošanas un pārvaldīšanas kārtību LU nosaka atbilstoši LU Satversmē norādītajiem mērķiem[[1]](#footnote-1). Šāda īpašuma atsavināšanu regulē 2016.gada 15.jūlijā spēkā stājušies sistēmiski saistītie grozījumi Augstskolu likumā (papildināts ar jaunu 76.1 pantu) un Publiskas personas mantas atsavināšanas likumā (papildināts ar 42.panta jaunu 24 daļu) ­­­kā speciālais tiesiskais regulējums attiecībā uz valsts augstskolu rīcību ar nekustamo īpašumu, ko tai bez atlīdzības nodevusi valsts, ar mērķi izmantot to augstskolas pamatdarbībai, nodrošinot tautsaimniecības attīstībai un darba tirgus vajadzībām atbilstošu starptautiski konkurētspējīgu augstāko izglītību un zinātnisko pētniecību (turpmāk – Likumu grozījumi).  Lai īstenotu šo mērķi, LU ir nepieciešams modernizēt studiju programmas, palielināt pētniecisko kapacitāti, sekmēt tautsaimniecībai nozīmīgu tehnoloģiju izstrādi, veidot mūsdienīgām daudzdisciplinārām studijām un komandu zinātnei nepieciešamo infrastruktūru vienotā akadēmiskajā centrā, kurš nodrošinās mūsdienīgu studiju un darba vidi kā Latvijas, tā ārvalstu studentiem un zinātniekiem, sekmēs finanšu līdzekļu piesaisti valsts tautsaimniecības izaugsmei. LU pamatdarbības nodrošināšanai nepieciešamās infrastruktūras modernizācija ir iespējama, neradot papildus slogu valsts budžetam, ja plānotos līdzekļus vismaz daļēji varētu iegūt no studiju un zinātniskajam darbam nepiemēroto infrastruktūras objektu atsavināšanas. Tādejādi nekustamais īpašums, kuru valsts bez atlīdzības nodevusi LU rīcībā, bet kurš nav piemērots studiju un zinātniskā darba efektīvam nodrošinājumam, tiktu izmatots LU pamatdarbībai nepieciešamās infrastruktūras izveidei, resursu koncentrācijai un sinerģisku mijiedarbību veidošanai vienotā mūsdienīgā akadēmiskā centrā*.*  Likumu grozījumu mērķa īstenošanai 2018.gada 10.aprīlī tika pieņemti MK noteikumi Nr.208, saskaņā ar kuriem ir izstrādāts LU NĪ plāns.  Īstenojot NĪ plānu, LU publiski atvasinātas personas autonomijas un savu resursu ietvaros, nodrošinās Latvijas valsts stratēģiskajos mērķos paredzēto augstākās izglītības un zinātnes attīstību, uzturot esošo un attīstot mūsdienu prasībām atbilstošu, studiju, zinātnes un tehnoloģiju pārneses infrastruktūru, vienlaikus saglabājot valsts un universitātei būtiskās kultūras vērtības[[2]](#footnote-2).  Pamatojoties uz Likumu grozījumiem, tiesiskajā situācijā, kad valsts nodotais nekustamais īpašums ir kļuvis nepiemērots attiecīgās funkcijas vai deleģētā pārvaldes uzdevuma veikšanai, bet funkcija un/vai deleģētais pārvaldes uzdevums tiek saglabāts, NĪ plānā noteiktā LU rīcība ar savu un valsts nodoto atsavināmo nekustamo īpašumu un paredzētā ieguldījuma kopuma īstenošana dos iespēju LU valsts piešķirto resursu ietvaros nodrošināt universitātes attīstībai un starptautiskajai konkurētspējai nepieciešamo finansējumu mūsdienīgas infrastruktūras izveidei. Mainot jebkuru no NĪ plānā ietvertajām rīcības pozīcijām, LU nebūs iespēja sasniegt augstākminēto mērķi.  2009.gada 11.augusta Ministru kabineta sēdē tika izskatīts informatīvais ziņojums “Par Latvijas Universitātes studiju un zinātniskā darba materiāli tehniskās bāzes attīstību”, kurā paredzēta vienota LU studiju un zinātniskā centra izveide (turpmāk – Akadēmiskais centrs). Akadēmiskā centra attīstībai bez atlīdzības tika piešķirti 4,5 ha valsts zemes Jelgavas ielā 1, Rīgā[[3]](#footnote-3). LU Stratēģiskajā plānā 2010.-2020.gadam[[4]](#footnote-4) un LU Infrastruktūras perspektīvajā attīstības plānā laika posmam līdz 2021.gadam[[5]](#footnote-5) tika apstiprināta vienota Akadēmiskā centra būvniecība Torņakalnā, nosakot šādus mērķus:   1. koncentrēt studiju un pētniecības resursus, lai sekmētu LU pamatdarbības kvalitāti un starptautisko konkurētspēju; 2. veidot studiju un zinātnisko Akadēmisko centru Rīgā, Torņakalnā kā vienotu ieguldījumu kopumu, vienlaicīgi samazinot izmantoto telpu platību, apsaimniekošanas un administrācijas izmaksas; 3. saglabāt ēku Raiņa bulvārī 19, Rīgā; 4. saglabāt vai veidot zinātniskās darbības centrus (t.sk. zinātnes komercializācijas centrus) ārpus Akadēmiskā centra tikai gadījumos, ja tam ir zinātnisks, tehnisks un ekonomisks pamatojums; 5. saglabāt vai veidot ienākumu centrus tikai gadījumos, ja tam ir ekonomisks pamatojums.   Noteikto mērķu sasniegšanai paredzēts izpildīt vairākus uzdevumus:   1. veidot kompaktāku, modernāku, efektīvāku un vērtīgāku nekustamo īpašumu portfeli; 2. optimizēt LU pamatdarbībai nepieciešamo telpu platību, samazināt un novērst izdevumus neefektīvi izmantotu telpu uzturēšanai; 3. veicināt infrastruktūras resursu koplietošanu gan LU struktūrvienību mijiedarbībā, gan nodrošinot pieeju citu pētniecības organizāciju un sociālo partneru pārstāvjiem; 4. veicināt studiju un pētniecības virzienu mijiedarbības sinerģiju; 5. veidot atklātas pieejas infrastruktūru tehnoloģiju pārnesei, eksperimentālām izstrādēm, prototipēšanai, u.c.; 6. nodrošināt LU pamatdarbībai mūsdienīgu un daudzfunkcionālu atbalsta infrastruktūru – studentu dienesta viesnīcas, dzīvojamo platību vieszinātniekiem un pasniedzējiem, sporta un sociālo infrastruktūru.   Atbilstoši LU Senātā apstiprinātajām LU nekustamo īpašumu attīstības vadlīnijām[[6]](#footnote-6),analizējot un izvērtējot katra nekustamā īpašuma objekta labāko izmantošanas veidu, tā finansiāli ekonomisko potenciālu, LU nekustamos īpašumus ir sadalījusi četrās grupās:   1. LU pamatdarbības veikšanai – studijām, zinātniskajai darbībai un mijiedarbībai ar sabiedrību nepieciešamie nekustamo īpašumu objekti; 2. Atbalsta infrastruktūra – studentu viesnīcas, biznesa inkubatori, eksperimentālas ražotnes, sportam un kultūras aktivitātēm paredzētie nekustamie īpašumi u.c.; 3. Ienākumu centri – Ienākumus nesoši īpašumi, kuri ilgtermiņā nodrošina papildu finansējumu LU pamatdarbībai; 4. Atsavināmie nekustamo īpašumu objekti – funkcionāli nepiemērotie īpašumi, kuru atsavināšanas rezultātā iegūtie finanšu līdzekļi tiek novirzīti Akadēmiskā centra infrastruktūras attīstībai.   Pamatojoties uz NĪ plānā minētajiem valsts funkciju nodrošināšanai nepieciešamajiem LU attīstības mērķu tiesiskajiem, vērtību un resursu konsolidācijas apsvērumiem, kā arī veikto daudzdimensionālo analīzi, NĪ plāna īstenošana ar tajā ietverto rīcību ar nekustamo īpašumu grupām, kā arī nekustamo īpašumu objektu atsavināšanas rezultātā iegūto līdzekļu ieguldījumu starptautiski konkurētspējīga vienota LU Akadēmiskā centra attīstībā, nodrošinās NĪ plānā paredzētā ieguldījuma kopuma īstenošanas lietderību, dodot būtisku ieguldījumu finanšu līdzekļu piesaistē kopējā valsts tautsaimniecības izaugsmē.  Pamatojoties uz LU NĪ plānā norādīto, provizoriskais nekustamo īpašumu, kurus LU bez atlīdzības nodevusi valsts, atsavināšanā gūto līdzekļu apmērs plānots 26,9 milj. *euro* apmērā. Šos līdzekļus ir plānots novirzīt LU Akadēmiskā centra Rakstu mājas Torņakalnā, Rīgā, būvniecības aizdevuma atmaksai, kuras kopējās izmaksas tiek plānotas 44,4 milj. *euro* apmērā. Kopējais LU Akadēmiskā centra celtniecības projekta finansējuma apmērs provizoriski tiek plānots 200 milj. *euro* apmērā.  Ministru kabineta rīkojuma projekts “Par Latvijas Universitātes Nekustamo īpašumu attīstības plānu 2018.-2023.gadam”(turpmāk – rīkojuma projekts)paredz apstiprināt NĪ plānā noteikto rīcību ar nekustamo īpašumu, ko augstskolai bez atlīdzības nodevusi valsts, atļaut pārdot izsolē rīkojuma projekta pielikumā norādītos nekustamos īpašumus, noteikt LU kā atbildīgo institūciju par rīkojuma projekta pielikumā minēto nekustamo īpašumu novērtēšanas un atsavināšanas organizēšanu, kā arī noteikt, ka visi ieņēmumi no rīkojuma projekta pielikumā minēto nekustamo īpašumu atsavināšanas pēc MK noteikumu Nr.208 13.punktā noteikto atsavināšanas izdevumu segšanas tiek ieskaitīti valsts budžetā. Pēc rīkojuma projekta pielikumā minēto nekustamo īpašumu atsavināšanas Izglītības un zinātnes ministrijai (turpmāk – Ministrija) atbilstoši Publiskas personas mantas atsavināšanas likuma 42.panta 2.4 daļai uzdots sagatavot Ministru kabineta rīkojuma projektu, nosakot, kādā apjomā attiecīgie valsts budžetā ieskaitītie līdzekļi tiek novirzīti LU Akadēmiskā centra Rakstu mājas Torņakalnā, Rīgā, būvniecības aizdevuma atmaksai.  Nekustamais īpašums (nekustamā īpašuma kadastra Nr.0100 115 0123) Tālivalža ielā 1B, Rīgā; Burtnieku ielā 1, Rīgā, sastāv no zemes vienības 1,1444 ha platībā (zemes vienības kadastra apzīmējums 0100 115 0123) Tālivalža ielā 1B, Rīgā, un divām būvēm – dienesta viesnīcas (būves kadastra apzīmējums [0100 115 0123 001](https://www.kadastrs.lv/buildings/4900108234?options%5Bdeep_expand%5D=false&options%5Binline%5D=true&options%5Bnew_tab%5D=false&options%5Borigin%5D=property)) Burtnieku ielā 1, Rīgā, un dienesta viesnīcas (būves kadastra apzīmējums [0100 115 0123 002](https://www.kadastrs.lv/buildings/4900080064?options%5Bdeep_expand%5D=false&options%5Binline%5D=true&options%5Bnew_tab%5D=false&options%5Borigin%5D=property)) Tālivalža ielā 1B, Rīgā. Ņemot vērā to, ka LU NĪ plānā ir paredzēts atsavināt tikai dienesta viesnīcu (būves kadastra apzīmējums [0100 115 0123 001](https://www.kadastrs.lv/buildings/4900108234?options%5Bdeep_expand%5D=false&options%5Binline%5D=true&options%5Bnew_tab%5D=false&options%5Borigin%5D=property)) Burtnieku ielā 1, Rīgā, un tās apsaimniekošanai nepieciešamo zemes vienības (zemes vienības kadastra apzīmējums 0100 115 0123) Tālivalža ielā 1B, Rīgā, daļu aptuveni 0,5722 ha platībā, savukārt, dienesta viesnīcu (būves kadastra apzīmējums [0100 115 0123 002](https://www.kadastrs.lv/buildings/4900080064?options%5Bdeep_expand%5D=false&options%5Binline%5D=true&options%5Bnew_tab%5D=false&options%5Borigin%5D=property)) Tālivalža ielā 1B, Rīgā, un tās apsaimniekošanai nepieciešamo zemes vienības (zemes vienības kadastra apzīmējums 0100 115 0123) Tālivalža ielā 1B, Rīgā, daļu aptuveni 0,5722 ha platībā saglabāt LU īpašumā, rīkojuma projekta 5.punktā LU ir dots attiecīgs uzdevums veikt nekustamā īpašuma (nekustamā īpašuma kadastra Nr.0100 115 0123) Tālivalža ielā 1B, Rīgā; Burtnieku ielā 1, Rīgā, reālo sadali, veicot nepieciešamās darbības, lai nodalītu atsevišķā nekustamajā īpašumā būvi ar kadastra apzīmējumu 0100 115 0123 001 un tās uzturēšanai funkcionāli nepieciešamo zemes vienības (zemes vienības kadastra apzīmējums 0100 115 0123) daļu.  Ņemot vērā to, ka saskaņā ar Rīgas pilsētas Vidzemes priekšpilsētas tiesas Zemesgrāmatu nodaļas Rīgas pilsētas zemesgrāmatas nodalījuma Nr.948 II daļas 2.iedaļas ierakstu Nr.1.1. noteikts aizliegums nekustamo īpašumu (nekustamā īpašuma kadastra Nr.0100 057 0024) Hermaņa ielā 19, Rīgā, atsavināt bez Rīgas pilsētas pašvaldības rakstiskas piekrišanas, rīkojuma projekta 6.punktā LU dots uzdevums saņemt attiecīgu Rīgas pilsētas pašvaldības rakstisku piekrišanu.  Saskaņā ar Nekustamā īpašuma valsts kadastra informācijas sistēmas datiem uz zemes vienības (zemes vienības kadastra apzīmējums 0100 093 003) Jūrmalas gatvē 76, Rīgā, atrodas divas būves (būvju kadastra apzīmējumi 0100 093 003 017 un 0100 093 003 022), kas neietilpst nekustamā īpašuma Jūrmalas gatvē 76, Rīgā, sastāvā, līdz ar to rīkojuma projekta 7.punktā LU dots uzdevums veikt nepieciešamās darbības, lai no nekustamā īpašuma (nekustamā īpašuma kadastra Nr.0100 093 003) Jūrmalas gatvē 76, Rīgā, nodalītu atsevišķos nekustamajos īpašumos būves ar kadastra apzīmējumu 0100 093 0003 017 uzturēšanai funkcionāli nepieciešamo zemes vienības (zemes vienības kadastra apzīmējums 0100 093 0003) daļu un būves ar kadastra apzīmējumu 0100 093 0003 022 uzturēšanai funkcionāli nepieciešamo zemes vienības (zemes vienības kadastra apzīmējums 0100 093 0003) daļu.  Rīkojuma projekta 8.punktā LU dots uzdevums pirms rīkojuma projekta pielikumā norādīto nekustamo īpašumu atsavināšanas dzēst (grozīt) no attiecīgajiem zemesgrāmatas nodalījumiem II daļas 2.iedaļas atzīmi – aizliegumu attiecīgo nekustamo īpašumu atsavināt un apgrūtināt ar hipotēku, izņemot, ja nekustamais īpašums tiek ieķīlāts par labu valstij (Valsts kases personā), lai apgūtu Eiropas Savienības fondu līdzekļus.  Eiropas Komisijas sagatavotā dokumenta “Komisijas paziņojums par valsts atbalsta jēdzienu saskaņā ar Līguma par Eiropas Savienības darbību 107.panta 1.punktu” (turpmāk – Komisijas paziņojums) 28.punktā ir noteikts, ka saskaņā ar judikatūru valsts izglītības sistēmas ietvaros nodrošinātā valsts izglītība, ko finansē un uzrauga valsts, var tikt uzskatīta par nesaimniecisko darbību. Savukārt, Komisijas paziņojuma 203.punktā ir noteikts, ka, ja infrastruktūru nav paredzēts izmantot komerciāli, tās publiskajam finansējumam valsts atbalsta noteikumi principā nav piemērojami. Tas attiecas, piemēram, uz tādu vispārējo infrastruktūru, kura tiek izmantota darbībām, ko parasti veic valsts, īstenojot savu publisko varu, kas nav saistīta ar preču un pakalpojumu piedāvāšanu tirgū. Savukārt, Komisijas paziņojuma 205.punkts nosaka, ka, ja infrastruktūru izmanto gan saimnieciskajai, gan nesaimnieciskajai darbībai, valsts atbalsta noteikumi publiskajam finansējumam ir piemērojami tikai tiktāl, cik tas sedz ar saimniecisko darbību saistītās izmaksas. Vienlaikus Komisijas paziņojuma 207.punkts paredz, ka, ja jaukta izmantojuma gadījumā infrastruktūru izmanto, galvenokārt, tikai nesaimnieciskajai darbībai, valsts atbalsta noteikumi uz attiecīgo finansējumu var vispār neattiekties ar nosacījumu, ka saimnieciskā darbība ir vienīgi papildinoša, t.i., šī darbība ir tieši saistīta ar infrastruktūras ekspluatāciju un tai nepieciešama, vai cieši saistīta ar tās galveno nesaimniecisko izmantojumu. Papildinošās saimnieciskās darbības apjomam ir jāpaliek ierobežotam attiecībā pret infrastruktūras jaudu un šajā kontekstā infrastruktūras saimniecisko izmantojumu var uzskatīt par papildinošu, ja šai darbībai ik gadu atvēlētā jauda nepārsniedz 20% no infrastruktūras kopējās gada jaudas platības vai laika, vai finanšu izteiksmē.  Saskaņā ar Eiropas Komisijas skaidrojumu atbalsts infrastruktūrai, kuru izmanto, galvenokārt, tikai nesaimnieciskajai darbībai (piemēram, izglītības un zinātnes funkciju īstenošanai), neietekmē tirdzniecību starp dalībvalstīm, ja infrastruktūrā tiek veikta papildinoša saimnieciska darbība ierobežotā apmērā. Eiropas Komisija arī skaidro, ka infrastruktūras saimniecisko izmantojumu var uzskatīt par papildinošu, ja šīs darbības ikgadējā jauda nepārsniedz 20 % no infrastruktūras kopējās gada jaudas.  Ievērojot to, ka visi ieņēmumi no rīkojuma projekta pielikumā minēto nekustamo īpašumu atsavināšanas tiks izmantoti LU Akadēmiskā centra Rakstu mājas Torņakalnā, Rīgā, būvniecības aizdevuma atmaksai, to, ka minētā projekta ietvaros paredzēts izveidot humanitāro, sociālo un izglītības zinātņu studiju un pētniecības centru, Rakstu mājā izvietojot fakultātes un zinātniskos institūtus, nodrošinot studiju iespējas līdz 7000 studentu (telpas studiju un zinātnes nepieciešamo funkciju nodrošināšanai, ka arī bibliotēka ar lasītavu, auditorijas, semināru telpas, fakultāšu administrācijas, zinātniskā un akadēmiskā personāla darba telpas utt.), kā arī to, ka papildinošā saimnieciskā darbība Rakstu mājā tiks realizēta ierobežotā apmērā, ar rīkojuma projektu plānotais pasākums nav kvalificējams kā komercdarbības atbalsts un uz to nav attiecināms komercdarbības atbalsta regulējums. Visi ienākumi no LU īstenotās papildinošās saimnieciskās darbības, tajā skaitā, objektu iznomāšanas tiks novirzīti LU nesaimnieciskajai darbībai un īpašumā nodoto nekustamo īpašumu uzturēšanai.  Ministrija aicinās LU reizi gadā sniegt informāciju par papildinošās saimnieciskās darbības proporcijas (20%) ievērošanu, lai LU darbība amortizācijas periodā nepārvēršas par saimniecisku darbību, tādejādi nodrošinot komercdarbības atbalsta nosacījumu ievērošanu.  Ministru kabineta rīkojumu projekti “Grozījums Ministru kabineta 2014.gada 23.jūlija rīkojumā Nr.369 “Par valsts nekustamo īpašumu nodošanu Latvijas Universitātes īpašumā”” un “Grozījums Ministru kabineta 2017.gada 3.aprīļa rīkojumā Nr.164 “Par Rīgas Pedagoģijas un izglītības vadības akadēmijas likvidāciju”” paredz izdarīt grozījumu Ministru kabineta 2014.gada 23.jūlija rīkojuma Nr.369 “Par valsts nekustamo īpašumu nodošanu Latvijas Universitātes īpašumā” 4.punktā un izdarīt grozījumu Ministru kabineta 2017.gada 3.aprīļa rīkojumā Nr.164 “Par Rīgas Pedagoģijas un izglītības vadības akadēmijas likvidāciju”, svītrojot 12.punktu, jo minētie tiesību akti paredz pienākumu LU rīkojuma projekta pielikumā minētos nekustamos īpašumus bez atlīdzības nodot valstij, ja tie vairs netiek izmantoti attiecīgajā rīkojumā minēto uzdevumu īstenošanai, kā arī aizliegumu tos atsavināt.  Rīkojuma projekts “Grozījums Ministru kabineta 2014.gada 23.jūlija rīkojumā Nr.369 “Par valsts nekustamo īpašumu nodošanu Latvijas Universitātes īpašumā”” neparedz pienākumu LU bez atlīdzības nodot valstij Ministru kabineta 2014.gada 23.jūlija rīkojuma Nr.369 “Par valsts nekustamo īpašumu nodošanu Latvijas Universitātes īpašumā” 2.11.apakšpunktā minēto nekustamo īpašumu, jo nekustamais īpašums (nekustamā īpašuma kadastra Nr.0100 024 0265) Krišjāņa Valdemāra ielā 48, Rīgā, pamatojoties uz Ministru kabineta 2016.gada 7.septembra rīkojumu Nr.499 “Par nekustamā īpašuma Krišjāņa Valdemāra ielā 48, Rīgā, pārņemšanu valsts īpašumā un nodošanu Rīgas pilsētas pašvaldības īpašumā”, saskaņā ar Rīgas pilsētas Vidzemes priekšpilsētas tiesas Zemesgrāmatu nodaļas Rīgas pilsētas zemesgrāmatas nodalījuma Nr.100000113675 II daļas 1.iedaļas ierakstu Nr.4.2., ir Rīgas pilsētas pašvaldības īpašums. |
| 3. | Projekta izstrādē iesaistītās institūcijas un publiskas personas kapitālsabiedrības | Ministrija un LU. |
| 4. | Cita informācija | Pamatojoties uz MK noteikumu Nr.208 8.punktu, lai noskaidrotu, vai rīkojuma projekta pielikumā norādītie atsavināšanai paredzētie nekustamie īpašumi, ko augstskolai bez atlīdzības nodevusi valsts, nav nepieciešami citai publiskai personai vai tās iestādei (turpmāk – ieinteresētā iestāde), rīkojuma projekts tika izsludināts Valsts sekretāru sanāksmē. Atbilstoši MK noteikumu Nr.208 9.punktam, divu nedēļu laikā no rīkojuma projekta izsludināšanas dienas Valsts sekretāru sanāksmē neviena ieinteresētā iestāde nav pieprasījusi rīkojuma projekta pielikumā norādītos atsavināšanai paredzētos nekustamos īpašumus, ko augstskolai valsts pārvaldes funkciju nodrošināšanai bez atlīdzības nodevusi valsts, līdz ar to rīkojuma projekts var tikt iesniegts izskatīšanai Ministru kabinetā. |

|  |  |  |
| --- | --- | --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** | | |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Projekta tiesiskais regulējums nemaina sabiedrības mērķgrupu tiesības un pienākumus. |
| 2. | Tiesiskā regulējuma ietekme uz tautsaimniecību un administratīvo slogu | Rīkojuma projekts tautsaimniecību kā valsts saimniecības nozari neietekmē un administratīvo slogu nerada. |
| 3. | Administratīvo izmaksu monetārs novērtējums | Projekts šo jomu neskar. |
| 4. | Atbilstības izmaksu monetārs novērtējums | Rīkojuma projekta tiesiskais regulējums atbilstības izmaksas neietekmē. |
| 5. | Cita informācija | Nav. |

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| **III. Tiesību akta projekta ietekme uz valsts budžetu un pašvaldību budžetiem** | | | | | | | | |
| Rādītāji | 2018.gads | | | Turpmākie trīs gadi (*euro*) | | | | |
| 2019. | | 2020. | | 2021. |
| saskaņā ar valsts budžetu kārtējam gadam | | izmaiņas kārtējā gadā, salīdzinot ar valsts budžetu kārtējam gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru 2019. gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru 2020. gadam | izmaiņas, salīdzinot ar vidēja termiņa budžeta ietvaru 2020. gadam |
| 1 | 2 | 3 | | 4 | 5 | 6 | 7 | 8 |
| 1. Budžeta ieņēmumi | Nav precīzi aprēķināms. | | | | | | | |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi | Nav precīzi aprēķināms. | | | | | | | |
| 1.2. valsts speciālais budžets | 0 | 0 | | 0 | 0 | 0 | 0 | 0 |
| 1.3. pašvaldību budžets | 0 | 0 | | 0 | 0 | 0 | 0 | 0 |
| 2. Budžeta izdevumi | 0 | 0 | | 0 | 0 | 0 | 0 | 0 |
| 2.1. valsts pamatbudžets | 0 | 0 | | 0 | 0 | 0 | 0 | 0 |
| 2.2. valsts speciālais budžets | 0 | 0 | | 0 | 0 | 0 | 0 | 0 |
| 2.3. pašvaldību budžets | 0 | 0 | | 0 | 0 | 0 | 0 | 0 |
| 3.Finansiālā ietekme | Nav precīzi aprēķināms. | | | | | | | |
| 3.1.valsts pamatbudžets | Nav precīzi aprēķināms. | | | | | | | |
| 3.2.speciālais budžets | 0 | 0 | | 0 | 0 | 0 | 0 | 0 |
| 3.3. pašvaldību budžets | 0 | 0 | | 0 | 0 | 0 | 0 | 0 |
| 4.Finanšu līdzekļi papildu izdevumu finansēšanai (kompensējošu izdevumu samazinājumu norāda ar "+" zīmi) | X | 0 | | X | 0 | X | 0 | 0 |
| 5.Precizēta finansiālā ietekme | X | Nav precīzi aprēķināms | | X | Nav precīzi aprēķināms | X | Nav precīzi aprēķināms | Nav precīzi aprēķināms |
| 5.1.valsts pamatbudžets | Nav precīzi aprēķināms | | Nav precīzi aprēķināms | Nav precīzi aprēķināms | Nav precīzi aprēķināms |
| 5.2. speciālais budžets | Nav precīzi aprēķināms | | Nav precīzi aprēķināms | Nav precīzi aprēķināms | Nav precīzi aprēķināms |
| 5.3.pašvaldību budžets | Nav precīzi aprēķināms | | Nav precīzi aprēķināms | Nav precīzi aprēķināms | Nav precīzi aprēķināms |
| 6.Detalizēts ieņēmumu un izdevumu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā) | Nav precīzi aprēķināms. | | | | | | | |
| 6.1.detalizēts ieņēmumu aprēķins |
| 6.2.detalizēts izdevumu aprēķins |
| 7. Amata vietu skaita izmaiņas | Projekts šo jomu neskar. | | | | | | | |
| 8.Cita informācija | Nav. | | | | | | | |

|  |  |  |
| --- | --- | --- |
| **IV. Tiesību akta projekta ietekme uz spēkā esošo tiesību normu sistēmu** | | |
| 1. | Saistītie tiesību aktu projekti | Rīkojuma projekta 5.punkts paredz uzdot LU veikt nepieciešamās darbības, lai no nekustamā īpašuma (nekustamā īpašuma kadastra Nr.0100 115 0123) Tālivalža ielā 1B, Rīgā; Burtnieku ielā 1, Rīgā, nodalītu atsevišķā nekustamajā īpašumā būvi ar kadastra apzīmējumu 0100 115 0123 001 un tās uzturēšanai funkcionāli nepieciešamo zemes vienības (zemes vienības kadastra apzīmējums 0100 115 0123) daļu.  Saskaņā ar Nekustamā īpašuma valsts kadastra likuma 33.panta 2.punktu nekustamo īpašumu var izveidot, sadalot reģistrētu nekustamo īpašumu vairākos nekustamajos īpašumos. Turklāt šajā gadījumā jāņem vērā arī minētā likuma 50., 51. un 63.1pantā noteiktais, proti, saskaņā ar Nekustamā īpašuma valsts kadastra likuma 50.pantu zemes vienības daļas reģistrācija Nekustamā īpašuma valsts kadastra informācijas sistēmā ietver kadastra apzīmējuma piešķiršanu; kadastrālās uzmērīšanas datu reģistrāciju un kadastrālās vērtības reģistrāciju. Savukārt, minētā likuma 51.pants noteic, ka jaunu nekustamo īpašumu Nekustamā īpašuma valsts kadastra informācijas sistēmā reģistrē, to veidojot no šajā sistēmā reģistrētiem nekustamā īpašuma objektiem, kuri neietilpst neviena nekustamā īpašuma sastāvā, vai mainot Nekustamā īpašuma valsts kadastra informācijas sistēmā reģistrēta nekustamā īpašuma sastāvu saskaņā ar šā likuma [33.panta](https://likumi.lv/ta/id/124247#p33) 2. un 4.punktu. Turklāt saskaņā ar Nekustamā īpašuma valsts kadastra likuma 63.1panta pirmo daļu, sadalot nekustamo īpašumu divos vai vairākos nekustamajos īpašumos, Nekustamā īpašuma valsts kadastra informācijas sistēmā jaunizveidotajiem nekustamajiem īpašumiem piešķir jaunus kadastra numurus (kadastra identifikatorus), vienlaikus reģistrētajam (atlikušajam) nekustamajam īpašumam saglabājot tā kadastra numuru. Savukārt saskaņā ar Nekustamā īpašuma valsts kadastra likuma 64.pantu visu veidu norādēs uz kadastra objektu valsts vai pašvaldības informācijas sistēmās un dokumentos lieto tam piešķirto kadastra numuru vai kadastra apzīmējumu. Ņemot vērā minēto un to, ka saskaņā ar likuma “Par zemes reformu Latvijas Republikas pilsētās” 19.panta pirmo daļu darījumus var veikt tikai ar to zemi, uz kuru īpašuma tiesības ir nostiprinātas zemesgrāmatā, Zemesgrāmatu likuma 1.pantu, kas noteic, ka zemesgrāmatās ieraksta nekustamus īpašumus un nostiprina ar tiem saistītās tiesības, zemesgrāmatas ir visiem pieejamas, un to ierakstiem ir publiska ticamība un nekustamo īpašumu ierakstīšana un lietu tiesību nostiprināšana ir obligāta, kā arī to, ka Ministru kabineta rīkojums saskaņā ar Oficiālo publikāciju un tiesiskās informācijas likuma 7. panta trešo daļu stājas spēkā tā parakstīšanas brīdī, kamēr nav veiktas rīkojuma projekta 5.punktā paredzētās darbības, un jaunizveidotais nekustamais īpašums nav reģistrēts kā patstāvīgs nekustamais īpašums Nekustamā īpašuma valsts kadastra informācijas sistēmā un ierakstīts zemesgrāmatā, nekustamais īpašums ar kadastra numuru 0100 115 0123 uzskatāms par tiesiski nedalāmu. Tādējādi Ministrijai pēc rīkojuma projekta 5.punktā minēto darbību veikšanas nepieciešams izstrādāt un izglītības un zinātnes ministram noteiktajā kārtībā iesniegt Ministru kabinetā attiecīgu grozījumu Ministru kabineta 2014.gada 23.jūlija rīkojuma Nr.369 “Par valsts nekustamo īpašumu nodošanu Latvijas Universitātes īpašumā” 4.punktā (attiecībā uz šo nekustamo īpašumu). |
| 2. | Atbildīgā institūcija | Ministrija |
| 3. | Cita informācija | Nav |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Projekts šo jomu neskar |

|  |  |  |  |  |
| --- | --- | --- | --- | --- |
| **VI. Sabiedrības līdzdalība un komunikācijas aktivitātes** | | | | |
| 1. | Plānotās sabiedrības līdzdalības un komunikācijas aktivitātes saistībā ar projektu | | Ar rīkojuma projektu netiek mainīts normatīvais regulējums, kā arī tas neparedz ieviest jaunas politiskās iniciatīvas. Līdz ar to sabiedrības līdzdalība un komunikācijas aktivitātes rīkojuma projekta izstrādē netika organizētas (Ministru kabineta 2009.gada 25.augusta noteikumu Nr.970 “Sabiedrības līdzdalības kārtība attīstības plānošanas procesā” 5.punkts.)  Vienlaikus norādāms, ka rīkojuma projekts un tā sākotnējās ietekmes novērtējuma ziņojums (anotācija) pēc izsludināšanas Valsts sekretāru sanāksmē ir publiski pieejami Ministru kabineta interneta vietnē [www.mk.gov.lv](http://www.mk.gov.lv), kur ar tiem varēs iepazīties jebkurš interesents. | |
| 2. | Sabiedrības līdzdalība projekta izstrādē | | Rīkojuma projekta būtība skar Ministru kabineta kompetenci apstiprināt NĪ plānā noteikto rīcību ar nekustamo īpašumu, ko augstskolai bez atlīdzības nodevusi valsts. | |
| 3. | Sabiedrības līdzdalības rezultāti | | Projekts šo jomu neskar. | |
| 4. | Cita informācija | | Nav. | |
| **VII. Tiesību akta projekta izpildes nodrošināšana un tās ietekme uz institūcijām** | | | | | |
| 1. | | Projekta izpildē iesaistītās institūcijas | | LU. | |
| 2. | | Projekta izpildes ietekme uz pārvaldes funkcijām un institucionālo struktūru.  Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | | Projekts šo jomu neskar. | |
| 3. | | Cita informācija | | Nav. | |

Izglītības un zinātnes ministrs K.Šadurskis

A.Ozola 25418317

anda.ozola@lu.lv

M.Adamane 67047756

madara.adamane@izm.gov.lv

1. Latvijas Universitātes Satversme 10.3.punkts [↑](#footnote-ref-1)
2. Latvijas ilgtspējīgas attīstības stratēģija līdz 2030.gadam [↑](#footnote-ref-2)
3. Ministru kabineta 30.07.2013. rīkojums Nr.347 [↑](#footnote-ref-3)
4. Apstiprināts LU Senāta 24.05.2010. lēmumu Nr.370 [↑](#footnote-ref-4)
5. Apstiprināts ar LU Senāta 27.06.2016. lēmumu Nr.32 un ir LU Attīstības stratēģijas 2016.-2020.gadam (apstiprināta ar LU 08.07.2016 LU rīkojumu Nr.1/302) integrāla sastāvdaļa [↑](#footnote-ref-5)
6. 27.04.2015. LU Senāta lēmums Nr.194 “Par LU nekustamo īpašumu attīstības vadlīnijām” [↑](#footnote-ref-6)